הפטרה

ההפטרה היא קטע מספרי הנביאים שנהוג לקרוא בבית הכנסת בשבתות, במועדי ישראל, ובחלק מהקהילות גם בתעניות ציבור בתפילת מנחה, לאחר סיום קריאת התורה.

בעוד שבסדר הקריאה שהונהג לקריאת חמשת חומשי התורה משלימים את קריאתם מדי שנה (או מדי שלוש שנים לפי מנהג ארץ ישראל הקדום), לא נקבע לספרי הנביאים מחזור קריאה על פי סדרם. עם זאת, חלק מפרקי הנביאים נקראים בהפטרה לפי נושאים: לכל פרשה נבחרה הפטרה הקשורה בדרך כלל בקשר ענייני לנושא הפרשה שנקראת בבית הכנסת או לאירוע הסמוך לקריאתה.

נהוג לקרוא את ההפטרה בניגון בטעמי המקרא, ולברך לפניה ואחריה. הניגון של ההפטרה שונה מזה של קריאת התורה, על מנת לסמל שקריאת התורה חשובה יותר (יש גם מנגינות נוספות לחגים שונים וכן לחמש המגילות).

היסטוריה
קיימות דעות שונות לגבי התקופה בה החלו לקרוא הפטרות, ובהתאם קיימת מחלוקת באשר לטעם הקריאה בהן. היו שסברו שעזרא הסופר כלל את קריאת ההפטרה, בצד תקנתו לקרוא בתורה. לפי דעת רבי דוד אבודרהם, ההפטרות נתקנו כתחליף לקריאת התורה בעת שהייתה גזירה שאסור לקרוא בתורה, ובהתבסס על דעתו היו שקבעו את זמן התחלת קריאת ההפטרות לתקופת הגזירות של השלטון הסלאוקי ביהודה. על פי השערה זו, שמה של ההפטרה נובע מהעובדה שהיא פוטרת מהחובה לקרוא בתורה. השערה חלופית הוצעה על ידי הרב ראובן מרגליות והרב שמשון רפאל הירש, ולפיה ההפטרה הונהגה כדי להיאבק בזרמים ביהדות שראו רק את חמשת חומשי התורה ככתבי קודש (כדוגמת השומרונים), אך ללא פירוט היסטורי לגבי זהותה הספציפית של הקבוצה.

העדות הכתובה הראשונה לקריאת הפטרה מופיעה בברית החדשה (). מסופר שם שישו הלך בשבת לבית הכנסת בנצרת, שם ניתן לו ספר ישעיהו והוא קרא ממנו ב.

בתוספתא (מגילה ד, א) הובא סדר ההפטרות בארבע פרשיות ועבור חלק מהמועדים והתלמוד הוסיף ופירט עבור כל המועדים. במשך הזמן, בחירות מסוימות של קטעים מהנביאים מוסדו בקהילות השונות והפכו למסורת. הסבר זה מסייע להבין מדוע יש מגוון מסורות שונות בנוגע לקטעי ההפטרה לקהילות השונות, כאשר קהילות שונות קוראות קטעים שונים (או חלקים שונים של אותו הקטע) לאותה פרשה או אירוע. עם זאת, לדברי הרב משה פיינשטיין, אין כיום למפטיר רשות לסתור את מסורת הקריאות ולבחור בעצמו קטע להפטרה, מכיוון שהדבר סותר את המנהג.

ההפטרה כיום
הטעמים בהפטרה
בהפטרה יש לטעמי המקרא לחנים שונים מאשר הלחנים שלהם בקריאת התורה. מקורות מימי הביניים המאוחרים (אשכנזיים וספרדיים) מעידים שכך היה נהוג כבר בתקופה זו.
ממוזער|ברכות ההפטרה לפי נוסח עדות המזרח. המפטיר מברך ברכה אחת לפני הקריאה, וארבע לאחריה

מנהגים בהפטרה
קורא ההפטרה נקרא "מפטיר". המפטיר הוא האדם האחרון שנקרא לעלות לתורה, ויש פוסקים שסוברים שעולה אחר יכול לקרוא את ההפטרה. קריאה בהפטרה נחשבת לכבוד גדול ונוהגים לכבד בקריאתה בעלי שמחה. בקהילות מסוימות נהוג להוסיף פסוקים קבועים הנאמרים לפני או אחרי ההפטרה. כמעט בכל הקהילות הספרדיות, וכן בנוסח איטליה ובנוסח פרובאנס מוסיפים לאחר ההפטרה את הפסוק "גואלנו ה' צבאות שמו קדוש ישראל". יהודי עיראק מוסיפים לאחריו את הפסוק "בית יעקב לכו ונלכה באור ה'". בקרב יהודי גאורגיה, נוהגים להוסיף את הפסוק "חִזקו ויאמץ לבבכם, כל המיחלים לה'", טרם ברכות ההפטרה. ויש בקהילות גאורגיה, שנהגו להוסיף לאחר קריאת ההפטרה, מלבד פסוק גואלינו, עוד שני פסוקים נוספים: "כי פדה ה' את יעקב, וגאלו מיד חזק ממנו", "ציון במשפט תפדה, ושביה בצדקה".

מנהג בחלק מהחסידויות שהמפטיר קורא בלחש את ההפטרה וכל אחד קורא לעצמו.

ישנם כמה אופנים לקריאת ההפטרה:
 לרוב היא נקראת מתוך ספר תנ"ך מנוקד ומוטעם. יש פוסקים שמפקפקים בקריאת ההפטרה מספר מודפס, ואומרים שאין יוצאים בו ידי חובת ההפטרה כלל ועיקר.
 בעל הלבוש תיקן לקרוא את ההפטרה מתוך "ספר אפטרתא" (ספר הפטרות) הכתוב בקלף בצורה של ספר תורה, וכן נוהגים בקצת קהילות אשכנז עד היום. בקהילות ספרדיות מקובל גם להדפיס את ספר ההפטרות על קלף, והוא נתון בתוך תיבת עץ בדומה לספר תורה. לעיתים גם בקהילות כאלה כותבים את ההפטרות ולא מדפיסים.
 הגאון מווילנא (הגר"א) הורה להדר ולכתוב בבית הכנסת שלו את כל ספרי הנביאים על קלף (כל נביא על מגילת קלף נפרדת), ולקרוא מהם את ההפטרות. מנהג זה קיים גם כיום בקרב קהילות שונות שנוהגות את מנהג הגר"א. באותן קהילות נוהגים שהמפטיר אומר את ברכות ההפטרה, ואילו בעל הקריאה קורא את ההפטרה עצמה. למעשה, הגר"א הורה לכתוב את כל ספרי התנ"ך על קלף, כולל אלה שלא נהוג לקרוא מהם בציבור.

כאמור, בדרך כלל ההפטרה קשורה בקשר ענייני לנושא הפרשה שנקראת בבית הכנסת באותו שבוע. לדוגמה בפתח פרשת במדבר מסופר על מפקד של בני ישראל ומספרם. בהתאם לכך ההפטרה מספר הושע פרק ב' פותחת במילים "והיה מספר בני-ישראל כחול הים אשר לא-ימד ולא יספר". לפעמים ההפטרה קשורה לאירוע הסמוך לקריאתה ("מענינא דיומא"), כמו ההפטרות של תלת דפורענותא ושבע דנחמתא, או הפטרת מחר חודש.

ההפטרות לא נלקחו במידה שווה מספרי הנביאים השונים, רוב ההפטרות נלקחו מספרי ישעיה, תרי עשר ומלכים ומיעוטן מספרי הנביאים האחרים.

ההפטרה כחלק ממנהג בר המצווה
ביהדות האורתודוקסית, אצל רוב יהודי אשכנז, יהודי תימן, וחלק מקהילות הספרדים (יהודי מרוקו ועיראק), נהוג שכחלק מטקס בר־המצווה יקרא הנער בר־המצווה את ההפטרה. בקהילות הרפורמיות והקונסרבטיביות, גם בת־המצווה קוראת בהפטרה (בנוסף על קריאת המפטיר).

לעומת זאת, ברוב הקהילות הספרדיות לא נהוג שהנער קורא את ההפטרה, אלא הוא עולה לתורה לקטע אחר. כך למשל, בקהילות יהודי גאורגיה נהוג שחתן בר המצווה עולה עליית ראשון במקום כהן.

רשימת הפטרות
כאמור, הבחירה איזה קטע מקטעי הנביאים יש לקרוא כהפטרה מעולם לא הייתה זהה בכל קהילות ישראל. רשימה זאת כוללת את קטעי ההפטרות לפי מנהגי הקריאה של העדות השונות היום, ובנויה לפי המנהג המקובל בו מסיימים את קריאת כל התורה בשנה אחת.

סימון
אם לא מצוין אחרת, ההפטרה זהה לכל העדות.
א: אשכנזים
אפ: קהילת פרנקפורט
אפז: קהילת פוזנן
חבד: חסידות חב"ד
איט: איטלקים
ס: ספרדים ומזרחיים
סס: ספרדים מספרד
סמג: ספרדים מהמגרב
סמז: ספרדים מזרחיים
סאל: אלג'יר
בג: בגדד
סג': ג'רבה
סל: לוב
סט: תוניס או ג'רבה
פס: פרס ובוכרה
רומ': רומניא
קרא: קראים
ת: תימנים

הפרקים והפסוקים אותם קוראים בהפטרה מצוינים בצורה הבאה:
ספר פרק, פסוק - פרק, פסוק

הפטרות ספר בראשית
בראשית
א: ישעיהו מ"ב, ה' - מ"ג, י'
אפ, אפז, חבד: ישעיהו מ"ב, ה' - מ"ב, כ"א
איט: ישעיהו מ"ב, א' - מ"ב, כ"א
ס: ישעיהו מ"ב, ה' - מ"ב, כ"א
רומ': ישעיהו ס"ה, ט"ז - ס"ו, י"א
קרא: ישעיהו ס"ה, י"ז - ס"ו, י"ג
ת: ישעיהו מ"ב, א' - מ"ב, ט"ז
נח
א, איט: ישעיהו נ"ד, א' - נ"ה, ה'
חבד: ישעיהו נ"ד, א' - נ"ד, י'
ס: ישעיהו נ"ד, א' - נ"ד, י'
סמג: ישעיהו נ"ד, א' - נ"ה, ה'
רומ', קרא: ישעיהו נ"ד, ט' - נ"ה, י"ב
ת: ישעיהו נ"ד, א' - נ"ה, ג'
תימנים שאמים: ישעיהו נ"ד, א' - נ"ה, ה'
לך לך
א, ס: ישעיהו מ', כ"ז - מ"א, ט"ז
רומ': יהושע כ"ד, ג' - כ"ד, כ"ג
קרא: יהושע כ"ד, ג' - כ"ד, י"ח
ת, איט: ישעיהו מ', כ"ה - מ"א, י"ז
וירא
א, איט, ת: מלכים ב ד', א' - ד', ל"ז
אפ, אפז: מלכים ב ד', א' - ד', כ"ג
ס: מלכים ב ד', א' - ד', כ"ג
רומ': ישעיהו ל"ג, י"ז - ל"ד, י"ג
קרא: ישעיהו ל"ג, י"ז - ל"ד, י"ב; ישעיהו ל"ה, י'
חיי שרה
א, ס: מלכים א א', א' - א', ל"א
איט: מלכים א א', א' - א', ל"ד
רומ', קרא: ישעיהו נ"א, ב' - נ"א, כ"ב
ת: מלכים א א', א' - א', ל"א
תימנים שאמים: מלכים א א', א' - א', ל"א; מלכים א א', מ"ו
תולדות
א, איט, ס: מלאכי א', א' - ב', ז'
רומ', קרא: ישעיהו ס"ה, כ"ג - ס"ו, י"ח
ת: מלאכי א', א' - ג', ד'
ויצא
א: הושע י"ב, י"ג - י"ד, י'; יואל ב', כ"ו - כ"ז
אפ: הושע י"ב, י"ג - י"ד, י'
חבד: הושע י"א, ז' - י"ב, י"ד
ס: הושע י"א, ז' - י"ב, י"ב (או הושע י"א, ז' - י"ג, ה')
רומ': הושע י"ב, י"ג - י"ד, ג'
קרא: הושע י"א, ז' - י"ג, ה'
איט, ת: הושע י"א, ז' - י"ב, י"ד
וישלח
 עובדיה א', א' - א', כ"א
 קצת קהילות א: הושע י"א, ז' - י"ג, ד'
וישב
 עמוס ב', ו' - ג', ח'
רומ': ישעיהו ל"ב, י"ח - ל"ג, י"ח
קרא: ישעיהו ל"ב, י"ח - ל"ג, כ"ב
מקץ
 מלכים א ג', ט"ו - ד', א'
רומ': ישעיהו כ"ט, ז' - ל', ד'
קרא: ישעיהו כ"ט, ז' - כ"ט, כ"ד
ויגש
 יחזקאל ל"ז, ט"ו - ל"ז, כ"ח
רומ': יהושע י"ד, ו' - ט"ו, ו'
קרא: יהושע י"ד, ו' - י"ד, ט"ו
ויחי
 מלכים א ב', א' - ב', י"ב
רומ', קרא: מלכים ב י"ג, י"ד - י"ד, ז'

הפטרות ספר שמות
שמות
א, שאר מרוקו: ישעיהו כ"ז, ו' - כ"ח, י"ג; ישעיהו כ"ט, כ"ב - כ"ט, כ"ג
ס, חלק ממרוקו (צפרו ומרקש), איט: ירמיהו א', א' - ב', ג'
רומ', קרא: ישעיהו כ"ז, ו' - כ"ח, י"ג
ת, בג, סאל, סג', סל, סט, פס: יחזקאל ט"ז, א' - ט"ז, י"ד
וארא
א, איט, ס: יחזקאל כ"ח, כ"ה - כ"ט, כ"א
אפז: יחזקאל כ"ט, א' - כ"ט, כ"א
רומ', קרא: ישעיהו מ"ב, ח' - מ"ג, ה'
ת: יחזקאל כ"ח, כ"ד - כ"ט, כ"א
בא
א, ס: ירמיהו מ"ו, י"ג - מ"ו, כ"ח
איט: ישעיהו י"ח, ז' - י"ט, כ"ה
רומ': ישעיהו ל"ד, י"א - ל"ו, ד'
קרא: ישעיהו ל"ד, י"א - ל"ה, י'
ת:ישעיהו י"ט, א' - י"ט, כ"ה
בשלח
א: שופטים ד', ד' - ה', ל"א
איט: שופטים ד', ד' - ה', ג'
ס: שופטים ה', א' - ה', ל"א
רומ', קרא: יהושע כ"ד, ז' - כ"ד, כ"ו
ת: שופטים ד', כ"ג - ה', ל"א
יתרו
א, איט: ישעיהו ו', א' - ז', ו'; ישעיהו ט', ה' - ט', ו'
אפז, חבד: ישעיהו ו', א' - ו', י"ג
ס: ישעיהו ו', א' - ו', י"ג
רומ': ישעיהו ל"ג, י"ג - ל"ד, י'
קרא: ישעיהו ל"ג, י"ג - ל"ד, ח'
ת: ישעיהו ו', א' - ו', י"ג; ישעיהו ט', ה' - ט', ו'
משפטים
א, ס: ירמיהו ל"ד, ח' - ל"ד, כ"ב; ירמיהו ל"ג, כ"ה - ל"ג, כ"ו
איט: ירמיהו ל"ד, ח' - ל"ה, י"א
רומ': ישעיהו נ"ו, א' - נ"ז, י'
קרא: ישעיהו נ"ו, א' - נ"ז, ב'
ת: ירמיהו ל"ד, ח' - ל"ה, י"ט
תרומה
א, איט, ס, ת: מלכים א ה', כ"ו - ו', י"ג
רומ': ישעיהו ס', י"ז, - ס"ב, ג'
קרא: ישעיהו ס', י"ז, - ס"א, ט'
תצווה
א, איט, ס, ת: יחזקאל מ"ג, י' - מ"ג, כ"ז
רומ', קרא: ירמיהו י"א, ט"ז - י"ב, ט"ו
כי תשא
א: מלכים א י"ח, א' - י"ח, ל"ט
חבד, אפ, אפז: מלכים א י"ח, כ' - י"ח, ל"ט
איט, ס: מלכים א י"ח, כ' - י"ח, ל"ט
ת: מלכים א י"ח, א' - י"ח, מ"ה
רומ': ישעיהו מ"ג, ז' - מ"ד, ב'
קרא: ישעיהו מ"ג, ז' - מ"ד, ה'
ויקהל
א: מלכים א ז', מ' - ז', נ'
חבד: מלכים א ז', י"ג - ז', כ"ו
איט, ס: מלכים א ז', י"ג - ז', כ"ו
ת: מלכים א ז', י"ג - ז', כ"ב
רומ': מלכים א ח', א' - ח', י'
קרא: מלכים א ח', א' - ח', י"ט
פקודי
א: מלכים א ז', נ"א - ח', כ"א
אפז: מלכים א ח', א' - ח', כ"א
איט: מלכים א ז', מ' - ז', נ"א
רומ': מלכים א ז', כ"ז - ז', מ"ז
קרא: ירמיהו ל', י"ח - ל"א, י"ג
ס, ת: מלכים א ז', מ' - ז', נ'

הפטרות ספר ויקרא
ויקרא
א, ס: ישעיהו מ"ג, כ"א - מ"ד, כ"ג
איט, ת: ישעיהו מ"ג, כ"א - מ"ד, ו'
רומ': ישעיהו מ"ג, כ"א - מ"ד, י"ג
קרא: ישעיהו מ"ג, כ"א - מ"ד, כ"ב
צו
א, ס: ירמיהו ז', כ"א - ח', ג'; ירמיהו ט, כ"ב - ט', כ"ג
ת: ירמיהו ז', כ"א - ז', כ"ח; ירמיהו ט, כ"ב - ט', כ"ג
חבד: ירמיהו ז', כ"א - ז', כ"ח; ירמיהו ט, כ"ב - ט', כ"ג
איט: ירמיהו ז', כ"א - ז', כ"ח; ירמיהו י', ו' - י', ז'
רומ', קרא: מלאכי ג', ד' - ג', כ"ד; מלאכי ג', כ"ג
שמיני
א: שמואל ב ו', א' - ז', י"ז
אפז: שמואל ב ו', א' - ו', י"ט
ס: שמואל ב ו', א' - ו', י"ט
רומ': יחזקאל מ"ג, כ"ז - מ"ד, כ"א
קרא: יחזקאל מ"ג, כ"ז - מ"ד, ט"ז
איט, ת: שמואל ב ו', א' - ז', ג'
תזריע
א, איט, ס, ת: מלכים ב ד', מ"ב - ה', י"ט
רומ', קרא: ישעיהו ס"ו, ז' - ס"ו, כ"ד; ישעיהו ס"ו, כ"ג
מצֹרע
א, ס, רומ': מלכים ב ז', ג' - ז', כ'
איט, ת: מלכים ב ז', א' - ז', כ'; מלכים ב י"ג, כ"ג
קרא: מלכים ב ז', ג' - ז', י"ח
אחרי מות
יחזקאל כ"ב, א' - כ"ב, ט"ז
אפז: יחזקאל כ"ב, ב' - כ"ב, ט"ז
אפ, חבד: עמוס ט', ז' - ט', ט"ו
קדושים
א: עמוס ט', ז' - ט', ט"ו
 אפ: יחזקאל כ"ב, א' - כ"ב, ט"ז
איט: יחזקאל כ', א' - כ', כ'
ס וחבד: יחזקאל כ', ב' - כ', כ'
רומ': ישעיהו ג', ד' - ה', י"ז
קרא: ישעיהו ד', ג' - ה', ט"ז
ת: יחזקאל כ', א' - כ', ט"ו
אמור
א, איט, ס, ת: יחזקאל מ"ד, ט"ו - מ"ד, ל"א
רומ', קרא: יחזקאל מ"ד, כ"ה - מ"ה, י"א
בהר
א, ס: ירמיהו ל"ב, ו' - ל"ב, כ"ז
אפז: ירמיהו ל"ב, ו' - ל"ב, כ"ב
חבד: ירמיהו ל"ב, ו' - ל"ב, כ"ב
איט, ת: ירמיהו ט"ז, י"ט - י"ז, י"ד
רומ', קרא: ישעיהו כ"ד, ב' - כ"ד, כ"ג
בחקתי
א, ס: ירמיהו ט"ז, י"ט - י"ז, י"ד
אפז: יחזקאל ל"ד, א' - ל"ד, ט"ו
איט: יחזקאל ל"ד, א' - ל"ד, ט"ו
רומ', קרא: ישעיהו א', י"ט - ב', י"א
ת: יחזקאל ל"ד, א' - ל"ד, כ"ז

הפטרות ספר במדבר
במדבר
הושע ב', א' - ב', כ"ב
נשא
א, איט, ס: שופטים י"ג, ב' - י"ג, כ"ה
ת, קרא: שופטים י"ג, ב' - י"ג, כ"ד
רומ': הושע ד', י"ד - ו', ב'
בהעלתך
א, איט, ס, רומ', קרא: זכריה ב', י"ד - ד', ז'
ת: זכריה ב', י"ד - ד', ט'
שלח לך
א, איט, ס, ת: יהושע ב', א' - ב', כ"ד
רומ': יהושע ב', א' - ב', כ"א
קרא: יהושע ב', א' - ב', ט"ו
קרח
א, איט, ס, ת: שמואל א י"א, י"ד - י"ב, כ"ב
רומ', חלק מקרא: הושע י', ב' - י"א, ח'
חלק מקרא: הושע י', ב' - י"א, ט'
חוקת
א, איט, ס: שופטים י"א, א' - י"א, ל"ג
אפז: שופטים י"א, א' - י"א, כ"ד
רומ': שופטים י"א, א' - י"א, כ"א
קרא: שופטים י"א, א' - י"א, י"ז
ת: שופטים י"א, א' - י"א, מ'
בלק
מיכה ה', ו' - ו', ח'
איט: מיכה ה', ד' - ו', ח'
פינחס
א, איט, ס, ת: מלכים א י"ח, מ"ו - י"ט, כ"א
רומ': מלכים א י"ח, מ"ו - י"ט, ט"ז
קרא: מלאכי ב', ה' - ג', ג'
מטות
א, ס, רומ': ירמיהו א', א' - ב', ג'
ת: ירמיהו א', א' - א', י"ט
איט: יהושע י"ג, ט"ו - י"ג, ל"ג
מסעי
א: ירמיהו ב', ד' - ב', כ"ח; ירמיהו ג', ד'
איט: יהושע י"ט, נ"א - כ"א, ג'
ס, רומ': ירמיהו ב', ד' - ב', כ"ח; ירמיהו ד', א' - ד', ב'
קרא: יהושע כ', א' - כ', ט'
ת: ישעיהו א', א' - א', כ'

הפטרות ספר דברים
דברים
א, איט, ס, רומ', קרא: ישעיהו א', א' - א', כ"ז
סג': ישעיהו כ"ב א' - כ"ב, י"ד; ישעיהו א', א' - א', כ"ז
ת: ישעיהו א', כ"א - א', ל"א
ואתחנן
א, ס, רומ': ישעיהו מ', א' - מ', כ"ו (או ישעיהו מ', א' - מ', כ"ז)
איט: ישעיהו מ', א' - מ', ט"ז
קרא: ישעיהו מ', א' - מ', כ"ב
ת: ישעיהו מ', א' - מ', כ"ז; ישעיהו מ"א, י"ז
עקב
א, איט, ס, ת: ישעיהו מ"ט, י"ד - נ"א, ג'
רומ': ישעיהו מ"ט, א' - נ"א, ג'
קרא: ישעיהו מ"ט, י"ד - נ', ה'
ראה
א, איט, ס, ת, רומ': ישעיהו נ"ד, י"א - נ"ה, ה'
קרא: ישעיהו נ"ד, י"א - נ"ו, א'
שפטים
א, ס, ת, רומ': ישעיהו נ"א, י"ב - נ"ב, י"ב
איט:שמואל א ח', א' - ח', כ"ב
קרא: ישעיהו נ"א, י"ב - נ"ב, ח'
כי תצא
א, ס, ת, רומ': ישעיהו נ"ד, א' - נ"ד, י'
איט:שמואל א י"ז, א' - י"ז, ל"ז
קרא: ישעיהו נ"ד, א' - נ"ד, י"ז
כי תבא
א, ס, ת, רומ': ישעיהו ס', א' - ס', כ"ב
איט:יהושע ח', ל' - ט', כ"ז
קרא: ישעיהו ס', א' - ס', ט"ז
נצבים
א, ס, רומ': ישעיהו ס"א, י' - ס"ג, ט'
איט:יהושע כ"ד, א' - כ"ד, י"ח
קרא: ישעיהו ס"א, י' - ס"ג, א'
ת: ישעיהו ס"א, ט' - ס"ג, ט'
וילך
א: הושע י"ד, ב' - י"ד, י'; יואל ב', ט"ו - ב', כ"ז
אפז: ישעיהו נ"ה, ו' - נ"ו, ח'
ס, רומ', חבד: הושע י"ד, ב' - י"ד, י'; מיכה ז', י"ח - ז', כ'
איט, קרא: ישעיהו נ"ה, ו' - נ"ו, ח'
ת: הושע י"ד, ב' - י"ד, י'
האזינו
א, ס, קצת רומ': שמואל ב כ"ב, א' - כ"ב, נ"א
אפז: הושע י"ד, ב' - י"ד, י'; יואל ב', ט"ו - ב', כ"ז
איט, ת, קצת רומ': יחזקאל י"ז, כ"ב - י"ח, ל"ב
קרא: הושע י"ד, ב' - י"ד, י'
וזאת הברכה
א, איט: יהושע א', א' - א', י"ח
ס, קרא: יהושע א', א' - א', ט'
ת: יהושע א', א' - א', ט'; יהושע ו', כ"ז
רומ': מלכים א ח', כ"ב - ח', ל"ד

הפטרות לחגים ואירועים מיוחדים
ראש השנה - יום א'
איט, ס, ת: שמואל א א', א' - ב', י'
רומ': שמואל א ב', א' - ב', כ"א
קרא: יואל ב', ט"ו - ב', כ"ז (המועד נקרא "יום תרועה")
ראש השנה - יום ב'
א, איט, ס, ת: ירמיהו ל"א, א' - ל"א, י"ט
רומ': ירמיהו ל"א, י"ט - ל"א, כ"ט
קרא: אין יום שני למועד זה.
שבת שובה
א: הושע י"ד, ב' - י"ד, י'; יואל ב', ט"ו - ב', כ"ז
איט, ס: הושע י"ד, ב' - י"ד, י'; מיכה ז', י"ח - ז', כ'
רומ': הושע י"ד, ב' - ב', י'
ת, קרא: הושע י"ד, ב' - י"ד, י'
יום הכיפורים - שחרית
א, ס: ישעיהו נ"ז, י"ד - נ"ח, י"ד
רומ': ישעיהו נ"ז, ט"ו - נ"ח, י"ד
איט, ת: ישעיהו נ"ז, י"ד - נ"ח, י"ד; ישעיהו נ"ט, כ' - נ"ט, כ"א
יום הכיפורים - מנחה
יונה א', א' - ד', י"א; מיכה ז', י"ח - ז', כ'
אפ, רומ': יונה א', א' - ד', י"א
איט: עובדיה א', כ"א; יונה א', א' - ד', י"א; מיכה ז', י"ח - ז', כ'
סוכות - יום א'
א, איט, ס, קרא: זכריה י"ד, א' - י"ד, כ"א
רומ': זכריה י"ד, א' - י"ד, י"ט
ת: זכריה י"ג, ט' - י"ד, כ"א
סוכות - יום ב' (חו"ל)
א, ס: מלכים א ח', ב' - ח', כ"א
איט: מלכים א ז', נ"א - ח', ט"ו
רומ': מלכים א ח', ב' - ח', כ'
ת: מלכים א ז', נ"א - ח', כ"א
קרא: אין יו"ט שני של גלויות.
שבת חול המועד סוכות
א, ס, רומ': יחזקאל ל"ח, י"ח - ל"ט, ט"ז
איט, ת: יחזקאל ל"ח, א' - ל"ח, כ"ג
קרא: כיום לא קוראים הפטרה מיוחדת לשבת חוה"מ.
שמיני עצרת (בחו"ל)
א, ס, ת:מלכים א ח', נ"ד - ח', ס"ו
רומ': מלכים א ח', נ"ד - ט', ה'
איט:מלכים א ח', נ"ד - ט', א'
שמחת תורה (שמיני עצרת בא"י)
א, איט: יהושע א', א' - א', י"ח
ס: יהושע א', א' - א', ט'
ת: יהושע א', א' - א', ט'; יהושע ו', כ"ז
רומ': מלכים א ח', כ"ב - ח', ל"ד
קרא: אין יו"ט שני של גלויות.
חנוכה - שבת ראשונה
א, איט, ס: זכריה ב', י"ד - ד', ז'
רומ': זכריה ב', א' - ה', ט'
ת: זכריה ב', י"ד - ד', ט'
קרא: אין חנוכה.
חנוכה - שבת שנייה
מלכים א ז', מ' - ז', נ'
רומ':מלכים א ז', כ"ז - ז', מ"ז
 חלק מאיט:מלכים א ז', מ' - ז', נ"א
קרא: אין חנוכה.
שבת שקלים
א, איט, ת: מלכים ב י"ב, א' - י"ב, י"ז
ס: מלכים ב י"א, י"ז - י"ב, י"ז
רומ': יחזקאל מ"ה, י"ב - מ"ו, ה'
קרא: אין.
שבת זכור ופורים משולש
א: שמואל א ט"ו, ב' - ט"ו, ל"ד
אפז: שמואל א ט"ו, ב' - ט"ו, ל"ג
איט, ס: שמואל א ט"ו, א' - ט"ו, ל"ד
ת: שמואל א י"ד, נ"ב - ט"ו, ל"ג
רומ': שמואל א ט"ו, ב' - ט"ו, כ"ב
קרא: אין.
שבת פרה
א, איט: יחזקאל ל"ו, ט"ז - ל"ו, ל"ח
ס, ת: יחזקאל ל"ו, ט"ז - ל"ו, ל"ו
רומ': יחזקאל ל"ו, כ"ה - ל"ז, ז'
קרא: אין.
שבת החודש
א: יחזקאל מ"ה, ט"ז - מ"ו, י"ח
אפ, אפז: יחזקאל מ"ה, י"ח - מ"ו, ט"ו
איט: יחזקאל מ"ה, י"ח - מ"ו, י"א
ס: יחזקאל מ"ה, י"ח - מ"ו, ט"ו
ת: יחזקאל מ"ה, ט' - מ"ו, י"א
רומ': יחזקאל מ"ה, כ"א - מ"ו, י"ג
קרא: אין.
שבת הגדול (שבת האחרונה לפני פסח)
א, איט, ס: מלאכי ג', ד' - ג', כ"ד; ג', כ"ג (חלק מהספרדים ומהאשכנזים קוראים הפטרה זו רק אם שבת הגדול חלה בערב פסח, כלומר כאשר חל פסח ביום ראשון בשבוע, ובשאר השנים קוראים את ההפטרה הרגילה של פרשת השבוע. יש הנוהגים הפוך, לקרוא הפטרה זו רק אם שבת הגדול לא חלה בערב פסח.)
ת, קרא: אין. (יש מקהילות תימן בדורות האחרונים שאימצו את ההפטרה של האשכנזים, הספרדים והאיטלקים).
רומ': במחזור רומניא ונציא רפ"ג, מופיעים כמה פיוטים לשבת הגדול, ולא מופיע כלום על הפטרה מיוחדת, ולכן סביר להניח שלא היתה. על כל פנים, ההפטרה הרגילה לפרשת צו הייתה ההפטרה במלאכי שקהילות אחרות קוראות בשבת הגדול (כנראה בגלל הקשר של "וזאת תורה המנחה" ל"וערבה לה' מנחת יהודה וירושלים".), ולכן בפועל קראו הפטרה זו בשבת הגדול בשנה פשוטה.
פסח
א, רומ': יהושע ה', ב' - ו', א'
איט, ת: יהושע ה', ב' - ו', א'; ו', כ"ז
ס: יהושע ג', ה' - ג', ז'; יהושע ה', ב' - ו', א'; ו', כ"ז
קרא: מלכים ב כ"ג, כ"א - כ"א, ל'
פסח - יום ב' (חו"ל)
א, ס: מלכים ב כ"ג, א' - כ"ג, ט'; כ"ג, כ"א - כ"ג, כ"ה
אפ: מלכים ב כ"ג, ד' - כ"ג, ט'; כ"ג, כ"א - כ"ג, כ"ה
אפז: מלכים ב כ"ג, ד' - כ"ג, ט'; כ"ג, כ"א - כ"ג, ל'
איט, רומ': מלכים ב כ"ג, כ"א - כ"ג, ל'
ת: מלכים ב כ"ב, א' - כ"ב, ז'; כ"ג, כ"א - כ"ג, כ"ה
קרא: אין יו"ט שני של גלויות.
שבת חול המועד פסח
א, איט, ס, רומ': יחזקאל ל"ז, א' - ל"ז, י"ד
ת: יחזקאל ל"ו, ל"ז - ל"ז, י"ד
קרא: כיום לא קוראים הפטרה מיוחדת לשבת חוה"מ.
שביעי של פסח
א, איט, ס, ת, רומ': שמואל ב כ"ב, א' - כ"ב, נ"א
קרא: שופטים ה', א' - ה', ל"א
שמיני של פסח (חו"ל)
ישעיהו י', ל"ב - י"ב, ו'
רומ': שופטים ה', א' - ה', ל"א
קרא: אין יו"ט שני של גלויות.
שבועות
א, איט, ס: יחזקאל א', א' - א', כ"ח; ג', י"ב
רומ': יחזקאל א', א' - א', כ"ח
ת: יחזקאל א', א' - ב', ב'; ג', י"ב
קרא: חבקוק ג', א' - ג', י"ט
שבועות - יום ב' (חו"ל)
א, רומ': חבקוק ג', א' - ג', י"ט
איט, ס: חבקוק ב', כ' - ג', י"ט
קרא: אין יו"ט שני של גלויות.
תשעה באב - שחרית
ירמיהו ח', י"ג - ט', כ"ג
 ת: ירמיהו ו', ט"ו - ט"ז, ח', י"ג - ט', כ"ג
תשעה באב - מנחה
א, קצת רומ': ישעיהו נ"ה, ו' - נ"ו, ח'
ס: הושע י"ד, ב' - י"ד, י'; מיכה ז', י"ח - ז', כ'
איט, ת: הושע י"ד, ב' - י"ד, י'
צום גדליה - מנחה
א, איט, חלק מסמג (בעיקר מרוקו ואלג'יריה): ישעיהו נ"ה, ו' - נ"ו, ח'
ת, רוב ס: לא מפטירים
תענית ציבור - מנחה (מלבד תשעה באב וצום גדליה)
א, איט, קהילת העיר אלג'יר, רומ':ישעיהו נ"ה, ו' - נ"ו, ח'
חלק מסמג, בעיקר מרוקו ושאר קהילות אלג'יריה (מלבד העיר אלג'יר):הושע י"ד, ב' - י"ד, י'; מיכה ז', י"ח - ז', כ'
ת, רוב ס: לא מפטירים
שבת בערב ראש חודש
שמואל א' כ', י"ח - כ', מ"ב
שבת בראש חודש
 ישעיהו ס"ו, א' - ס"ו, כ"ד; ס"ו, כ"ג
רומ': יחזקאל מ"ו, א' - מ"ו, י"ח
שבת חתן
איט, חלק מאשכנזים (או במקום ההפטרה הרגילה, או שמוסיפים לאחר הפטרת השבוע): ישעיהו ס"א, ט' - ס"ב, ה'

הפטרות שנהגו בארץ ישראל במחזור הקריאה התלת-שנתי
בארץ ישראל נהג בתקופה הקדומה מחזור קריאה תלת-שנתי שכלל כ-157 'סדרים'. ההפטרות לפי מחזור הקריאה הזה נשמרו בקטעים מגניזת קהיר. יוסף עופר זיהה את רשימות ההפטרות השונות וערך רשימה של כל ההפטרות לפי המנהג התלת-שנתי.

ראו גם
עלייה לתורה
קריאת התורה
טעמי המקרא
שניים מקרא ואחד תרגום

לקריאה נוספת
מאיר רפלד, "לפרשת הסתירות בסוגיית הפטרת מנחה בשבת ועמדתם של חכמי פרובנס", כנישתא ג, עמ' רצג-שא.

קישורים חיצוניים

 ויבינו במקרא: רשימת ההפטרות בוויקיטקסט. רשימה מלאה כוללת כותרת והסבר קצר לכל אחת מהקריאות.

 רשימת ההפטרות לפי פרשיות השבוע - מכון ממרא.
 שמואל הכהן וינגרטן, ראשיתן של ההפטרות - מתי התחילו בהן?, באתר דעת

 שמיעת קטע מהפטרה ומפטיר מפי הרב זכריה זרמתי - אתר "תורת אמ"ת"
 טבלת ההפטרות במחזור הקריאה התלת-שנתי של יוסף עופר (אורכב בוייבאק מאשין)




 אתר הרב עלי דוקר על מנהגי ההפטרות בכל המנהגים.

הערות שוליים

קטגוריה:תפילות שבת
קטגוריה:תפילת שחרית של שבת